A vendéglátóipart érinti legsúlyosabban az elvándorlás, aki egyszer elmegy, jellemzően nem jön haza. Legalább 350 ezren dolgoznak külföldön, de az utóbbi években a visszaáramlás is jelentős.

Hétfőn megjelent hírek szerint számos boltjuk ki sem nyit. Csak a kistelepüléseken aggasztó a helyzetük, de ez éppen a legszegényebb vásárlóknak fáj. A kormány intézkedése tette be a kaput az ország második legnagyobb áruházláncának, de a bajok mélyebbek ennél. Mentőövre vár a cég.

Az Aldi szerdán közzétette egész Magyarországra érvényes bérezési rendszerét. A diszkontlánc adott pozícióra megyétől, régiótól függetlenül ugyanazt a bért adja, kivételt csak a nagy forgalmú, kiemelt üzletek jelentenek, az ott dolgozók többet kapnak. De a bolti értékesítők és a biatorbágyi központi raktárban dolgozók bére között nincs különbség.

Januártól a bolti eladók és a raktárosok kezdő bére heti 40 órás munkaidőre vetítve bruttó 272 269 forint, amely a cafeteria keretén belül további nettó 8333 forinttal, illetve 5000 forintos Erzsébet utalvánnyal egészül ki, így bruttó járandóságuk a cafeteria elemekkel kiegészítve eléri a havi 292 319 forintot.

Ez az összeg a cégnél töltött idővel arányosan nő, így a tíz évet meghaladóan az üzletben dolgozók havi bruttó járandósága eléri a 372 519 forint kiegészítve a cafeteria elemekkel. A Budapesten belüli és környéki üzleteink dolgozóinak BKV-bérletet is biztosít a cég.

Ugyanez a bértábla vonatkozik a biatorbágyi logisztikai központban dolgozókra, az ő esetükben ráadásul az Aldi állja a targoncavezetői jogosítvány megszerzésének költségeit is.

A kiemelt üzletekben a kezdők bruttó 322 319 forintot, a tíz éve a pozícióban az Aldinál dolgozók pedig 417 519 forintot kereshetnek.

A boltvezetők bruttó járandósága a cafeteria elemekkel kiegészítve 517 119 forintnál kezdődik, azonban a kiemelt boltokban elérheti a havi bruttó 844 519 forintot is.

A cég bruttó összegeket adott meg, hiszen az, hogy a nettója kinek hogyan alakul, több mindenen is múlik, de csak a viszonyításhoz: a 844 nettója például gyerekek után járó és egyéb adókedvezmények nélkül 560 ezer körüli összeg, a bruttó 272 ezernek pedig 180 körül van a nettója.